شەفەق نیوز/ سەرپەرشتیار گشتی گومرگ پارێزگای کرماشان بەختیار رەحمەنی پوور، ئمڕوو یەکشەممە، راگەیان لە ماوەی سێ مانگ گوزەشتە  هەناردەکردن کاڵای وڵاتەگەی ئەرا عراق لە ری دەروازەیل سنوور هشکایی وە رێژەی 43% زیادکردیە، رەسیەس وە یەک ملیار و 49 ملیۆن دۆلار.
رەحمانی لە بەیاننیگ رووژنامەوانی راگەیان، لە ماوەی سێ مانگ گوزەشتە بەهای هەناردەکردن ئیران ئەرا عراق 43% زیادکردیە وە بەراورد هەمان ماوە لە پارەکە وە رێژەی 37% زیادکردیە، ک بەش دەروازە سنووریەیل کرمانشان لەو هەناردە زیاتر بویە لە 600 ملیۆن دۆلار ئەمریکی.
یەیش هەنای قەوارەی هەناردەکردن کاڵای عراق ئەرا ئیران لە ری بەند سنووری پەرویزخان لەماوەی ئەو سێ مانگە زیاتر لە 10 ملیۆن دۆلار بویە.
